מאדי מספלה

מָאדי מֶסְפְּלֶה (בצרפתית: Mady Mesplé; 7 במרץ 1931 – 30 במאי 2020) הייתה זמרת אופרה צרפתייה שנחשבה לזמרת הסופרן קולורטורה המובילה בדורה בצרפת, ולעיתים הוכרזה כיורשת של מאדו רובין , כאשר לאקמה באופרה באותו שם מאת ליאו דליב הפך לתפקידה המובהק.

מאדי הייתה זמרת מקצועית במשך יותר משלושים שנה, היא הייתה בעלת רפרטואר שנע בין אופרטה ליצירות עכשוויות. לאחר שפרשה מהבמה החלה לעסוק בהוראה. מספלה הייתה האבטיפוס של סופרן קולורטורה לירי: היא בטוחה מבחינה טכנית, ייחודית מוזיקלית ובעלת נוכחות בימתית. כשהתפתחה בה מחלת פרקינסון באמצע שנות ה-90, היא פנתה לכתיבת ספר על הקריירה שלה ועל התפתחות מחלתה.

 ביוגרפיה 
מספלה נולדה בשם מדלן מספלה, בטולוז צרפת, ב-7 במרץ 1931, משפחתה הייתה משפחה ממעמד הביניים. אביה פייר היה רואה חשבון ואמה איבון (ססקייר) הייתה מזכירה."Mady Mesplé, French Soprano With a Silvery Voice, Dies at 89," The New York Times, June 18, 2020. מדלן החלה לעסוק במוזיקה ושירה בגיל ארבע, כשאמה הבחינה בכישרון שלה. אבחנת האם אושרה גם על ידי המחנכת שלה בבית הספר. לאור שתי ההבחנות מצד האם והמחנכת, אמה של מדלן לקחה אותה ללמוד בקונסרבטוריון האזורי של טולוז כבר מגיל שבע. מאדי למדה לנגן על פסנתר ופיתוח קול וסיימה את לימודיה בקונסרבטוריון עם מדליית זהב. היא ניגנה בפסנתר בתזמורת כסלונית מקומית במשך זמן מה ומאוחר יותר עזבה לפריז לשיעורי פיתוח קול משלימים עם המורה ז'נין מישו  הצרפתית.

בינואר 1953 מספלה הופיעה את הופעת הבכורה המקצועית שלה בלייז', בלגיה, בתפקיד הראשי באופרה "לאקמה" מאת דליב. תפקיד שהיא נשארה קשורה אליו קשר הדוק לאורך הקריירה שלה, ושרה אותו כ-145 פעמים. לקמה היה גם תפקיד הבכורה שלה בלה מונה בבריסל ב-1954. היא ביססה את הקריירה שלה במהירות בתפקידי הליריקה והקולורטורה הסטנדרטיים של הרפרטואר הצרפתי, כמו אולימפיה ב"סיפורי הופמן", פילין ב"מיניון", ליילה ב"דולי הפנינים", ז'ולייט ב"רומיאו ויוליה", אופליה ב"המלט", מאת אמברואז תומא ותפקידים ראשיים של דינורה מנון וסופי באופרה "ורתר" של ז'יל מאסנה.

ב-1956 היא הופיעה בהופעת הבכורה שלה בפסטיבל השנתי אקס-אן-פרובאנס, בתפקיד זמיר באופרה-קומיק "זמיר ואזור" של גרטרי. באותה שנה היא שרה לראשונה באופרה-קומיק, הצרפתית, שוב בתפקיד לאקמה. בשנת 1958 הופיעה בהופעת הבכורה שלה בבית האופרה פאלה גרנייה, בתפקיד קונסטנס באופרה "הדיאלוגים של הכרמליטיות" של פרנסיס פולנק. ב-1960, היא החליפה את ג'ואן סאת'רלנד האוסטרלית בהפקה חדשה של "לוצ'יה די למרמור" של גאטנו דוניצטי. תפקידים איטלקיים נוספים שהיא הופיע בהם כללו את אמינה ב"לה סונמבולה" של בליני, רוזינה ב"ספר מסביליה" של ג'ואקינו רוסיני, נורינה ב"דון פסקואלה" של דוניצטי וגילדה ב"ריגולטו" של ג'וזפה ורדי.מספלה שרה רק מספר מצומצם של תפקידים גרמניים: מלכת הלילה ב"חליל הקסם" של וולפגנג אמדאוס מוצרט, סופי ב"אביר הוורד" וזרבינטה ב"אריאדנה בנקסוס" , שניהם מאת ריכרד שטראוס.

למספלה הייתה גם קריירה מצליחה גם מחוץ לצרפת, כשהיא הופיעה בתיאטרון הבולשוי במוסקבה, בבית האופרה המלכותי בלונדון, בלה סקאלה במילאנו, במטרופוליטן אופרה בניו יורק, שם הופיעה בתפקיד גילדה בתיאטרו קולון בבואנוס איירס, שם שרה את התפקיד של אולימפיה.

במהלך שנות ה-60, מספלה הופיעה לעיתים קרובות בטלוויזיה הצרפתית והחלה לחקור יצירות של מוזיקאים עכשוויים. צ'ארלס צ'יינס חיבר עבורה את ארבעת שיריו של סאפו, ובשנת 1963 היא הופיעה כקיטי בבכורה הצרפתית של "הפרא האחרון"  של ג'אן קרלו מנוטי. ב־1965 מאדי גם הייתה הראשונה ששרה את הגרסה הצרפתית של " הקינה לאוהבים צעירים" של הנזה, ופייר בולז בחר במספלה לביצועיו של סולם יעקב של שנברג.

במהלך שנות ה-70 היא הוסיפה לרפרטואר שלה אופרטות, במיוחד מאת ז'אק אופנבך.Parouty, Michel [in French] (2015). "Régine Crespin". Dictionnaire des Musiciens. Encyclopaedia Universalis. p. 107. .

מספלה פרשה מהבמה ב-1985 ופנתה להוראה בבית הספר למוזיקה, בפריז ובקונסרבטוריון המוזיקה של ליון. לאחר פרישתה, היא המשיכה לבצע רסיטלים עד תחילת שנות ה-90.

מספלה הותירה דיסקוגרפיה הכוללת אופרות, אופרטות ומלודיות, כולל הקלטות של אופרות ואופרטות שלמות של יצירות שבוצעו לעיתים רחוקות. היא הקליטה את Lakmé, לצד צ'ארלס ברלס ורוג'ר סוייר, בניצוחו של אלן לומברד.

הארכיטיפ של סופרן הקולורטורה הצרפתית הקלילה, של מאדי מספלה, נשמר בזכות הביטחון הטכני שלה, העידון המוזיקלי והנוכחות הבימתית שלה. קולה היה מזוהה במיוחד בזכות הוויברטו המהיר שלה, האינטונציה הממוקדת האינטנסיבית, והאיכות האינסטרומנטלית הגבוהה שלה. הבריטון הצרפתי לודוביק טזייה צייץ לאחר מותה אמר: "מאדי מספלה התעופפה, בקלילות ובאלגנטיות".

באמצע שנות ה-90, מספלה החלה לסבול ממחלת פרקינסון, מה שהוביל אותה לעבוד בשיתוף פעולה הדוק עם "התאחדות צרפת לפרקינסון" ולכתוב ספר בשם "קול הגוף", על הקריירה שלה וההתפתחות של מחלתה.Mesplé, Mady (2010). La voix du corps – Vivre avec la maladie de Parkinson. Neuilly-sur-Seine: Michel Lafon. . היא נפטרה ב-30 במאי 2020 בטולוז עיר הולדתה.

 דיסקוגרפיה 

 פרסים והוקרה 
+שנהתיאור הפרסמדליה1998האסטרואיד 33344  קיבל את השם Madymesulé על שם מָאדי מֶסְפְּלֶה.2001מדליית לגיון הכבודשמאל|50 פיקסלים2006ב-22 ביוני, מארק אוורסנק ארגן בסיוע המרכז הלאומי לשילוב מקצועי של אמנים ליריים-CNIPAL והאופרה העירונית של מרסיי, ערב חגיגי בו מאדי מספלה קיבלה את מדליית העיר מידי ראש העירייה ז'אן קלוד גאודין.2009מדליית מסדר ההצטיינות הלאומית הגבוהה ביותר של ה־Ordre National du Mériteשמאל|50 פיקסלים|מדליית מסדר ההצטיינות הלאומית הגבוהה2011מדליית לגיון הכבודשמאל|50 פיקסלים|מדליית מסדר ההצטיינות הלאומית הגבוהה2011פרס הוקרה מטעם האקדמיה צ'ארלס-קרוס על כל הקריירה שלה2015מדליית מסדר ההצטיינות הלאומישמאל|50 פיקסלים|מדליית מסדר ההצטיינות הלאומית הגבוהה2019מדליית מסדר ההצטיינות הלאומית הגבוהה ביותר הלאומי ה-Ordre National du Mériteשמאל|50 פיקסלים|מדליית מסדר ההצטיינות הלאומית הגבוהה2019באירועי יום השנה ה-130 למגדל אייפל שאורגן על ידי משרד התרבות הצרפתי הושמעה, "נעימת הפעמונים" המפורסמת מאופרת Lakmé בביצועה של מאדי מספלה הושמעה במהלך מופע הזיקוקים. השמעה זו הפכה למסורת גם בשנים הבאות.

 לקריאה נוספת 
 Alain Pâris, Dictionnaire des interprètes et de l'interprétation musicale au XX siècle (2 כרכים), Editions Robert Laffont (Bouquins, Paris 1982, 4th ed. 1995, 5th ed. 2004). 
 The voice of the body: living with Parkinson's disease, with Françoise Cariès, editions Michel Lafon, 2010 ()
 רולאן מנצ'יני וז'אן ז'אק רוברו, (מקור ה. רוזנטל וג'יי ווראק, מהדורה צרפתית), Guide de l'opéra, Les indispensables de la musique (Fayard, 1995). 

 קישורים חיצוניים 


 Mady Mesplé discography at Discogs

 Mady Mesulé: “Giving up the piano was a collapse”
 the contribution of Mady Mesulé and Jane Berbié
 Operaissimo based on the Great Singers Lexicon

הערות שוליים

קטגוריה:זמרות אופרה
קטגוריה:זמרות סופרן
קטגוריה:זמרות אופרה צרפתיות
קטגוריה:זמרות צרפתיות
קטגוריה:מעוטרי אות לגיון הכבוד
קטגוריה:קצינים גדולים בלגיון הכבוד
קטגוריה:צרפתיות שנולדו ב-1931
קטגוריה:צרפתים שנולדו ב-1931
קטגוריה:צרפתיות שנפטרו ב-2020
קטגוריה:צרפתים שנפטרו ב-2020